ཐག་
པ་ནས་ལྟོས་མེད་ཀྱི་འདུ་ཤེས་སྐྱེས་ནས་བརྩེ་གདུང་གྱི་འབྲེལ་ཐག་གཅོད་པ་སྟེ།
འདི་གཉིས་པོས་རྡོ་རྗེ་སྐུ་ཡི་དམ་ཚིག་ལས་ཉམས་ཤིང་རྩ་བའི་ལྟུང་བར་འགྱུར་
ཏེ། ཚེ་འདིར་ཡང་ལུས་ལ་མཛེ་ཤུ་ལ་སོགས་པའི་ནད་དང་སྡུག་བསྔལ་འབྱུང་་
ཞིང་ཕྱི་མར་རྡོ་རྗེའི་དམྱལ་བ་ཆེན་པོའི་ཡང་གཏིང་དུ་ཐར་བའི་དུས་མེད་པར་
ལུས་གཤགས་གཏུབ་དང་བསྲེགས་བཅད་ཀྱི་ཚོར་བ་དྲག་པོ་མྱོང་བ་དང་། གལ་
ཏེ་མིར་སྐྱེས་ཀྱང་དབང་པོ་དང་ཡན་ལག་མ་ཚང་བར་འགྱུར་ཞིང་རིགས་་་་་་་
དམན་པ་དང༌། ལུས་ལ་ནད་དང་མཚོན་གྱིས་འདེབས་པ་སོགས་ཀྱིས་གདུངས་
ཤིང༌། སྐུའི་བྱིན་རླབས་དང་དངོས་གྲུབ་མི་འཐོབ་པར་སྐུ་རྡོ་རྗེ་འགྲུབ་པའི་་་་་
རིགས་དང་སྐལ་བ་ཆད་པར་འགྱུར་རོ། །དེ་ལྟ་བུའི་ཉེས་དམིགས་དྲན་པས་་་་་
འཇིགས་སེམས་དང་འགྱོད་པ་དྲག་པོས་མི་གསང་མི་སྦེད་པར་ངག་ཏུ་བསྒྲགས་
པས་མཐོལ་ཞིང་ཕྱིན་ཆད་མི་བགྱིད་པའི་སྡོམ་སེམས་བརྟན་པོས་ཉེས་པ་དང་་
རང་རྒྱུད་སོ་སོར་ཕྲལ་ཏེ་བཤགས་པར་བགྱི་བའོ། །
གཉིས་པ་གསུང་གི་ཉམས་ཆགས་བཤགས་པ་ནི། རང་གིས་དབང་ཐོབ་་་
ཅིང་ཡི་དམ་དུ་བཅས་པའི་ལྷག་པའི་ལྷ་གང་ཡིན་པ་དེའི་སྐུ་ཕྱག་རྒྱའི་མངོན་་་
རྟོགས་ཉིན་རེ་བཞིན་གསལ་བར་མ་བསྒོམ་པ་དང་། སྙིང་པོ་སྔགས་ཀྱི་བསྙེན་ང
གྲངས་ཚང་ཞིང་རྒྱུན་མི་འཆད་པར་མ་བཟླས་པས་གྲངས་དུས་ལས་ཆད་པ་་་་་
དང་། དེ་ཡང་བརྩོན་འགྲུས་རབ་ཀྱིས་ཉིན་མཚན་གྱི་ཐུན་དྲུག །འབྲིང་གིས་ཟླ་
བ་གཅིག་གི་ནང་ཡར་ངོ་མར་ངོའི་ཉ་སྟོང་གཉིས་བརྒྱད་གཉིས་ཚེས་བཅུ་་་་་་་་
གཉིས་དང་དུས་དྲུག །ཐ་མས་ཁ་ཅིག་གི་ནང་དུ་དུས་དྲུག་དེ་རྣམས་སུ་ཚོགས་
209

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
དང་སྦྱིན་སྲེག་སོགས་ལས་ཀྱི་མཆོད་པ་བྱ་བ་དང༌། ཁྱད་པར་དུ་བསྙེན་སྒྲུབ་་་་
གཉིས་ཀྱི་ལས་གཞུང་བསྲངས་ཏེ། ཕྱི་ཡོ་བྱད་ཚོགས་ཀྱིས་བསྐང་བ། ནང་ཕུང་་
པོ་རྟེན་གྱིས་བསྐང་བ། གསང་བ་བྱང་ཆུབ་སེམས་ཀྱིས་བསྐང་བའི་ཆོ་ག་རྣམས་
མ་བགྱིས་ཏེ་སྟོན་པའི་བཀའ་ལྟར་མ་ལྕོགས་པ་དང་། གསང་སྔགས་ཀྱི་གཞུང་་
ནས་གསུངས་པ་བཞིན་རྔོ་མ་ཐོགས་ཏེ་ལག་ཏུ་མ་ལོན་པ་སོགས་གསུང་གི་དམ་
ཚིག་ཉམས་པར་གྱུར་པས། ཚེ་འདིར་ཡང་ངག་ལ་ནུས་པ་མི་འབྱུང་ཞིང་ཕྱི་མར་
དིག་ལྐུགས་སུ་འགྱུར་བ་དང་། གསུང་གི་བྱིན་རླབས་དང་དངོས་གྲུབ་མི་འཐོབ་
པར་གསུང་རྡོ་རྗེ་འགྲུབ་པའི་རིགས་དང་སྐལ་བ་ཆད་པར་འགྱུར་རོ། །དེ་ལྟར་
ཤེས་ནས་གནོང་འགྱོད་དྲག་པོས་མཐོལ་ཞིང་བཤགས་པར་བགྱིའོ། །
གསུམ་པ་ཐུགས་ཀྱི་ཉམས་ཆགས་བཤགས་པ་ནི། བླ་མ་རྡོ་རྗེ་སློབ་དཔོན་
རྙེད་བཀུར་སོགས་ལ་མི་གཟིགས་པའི་ཐུགས་བྱམས་པ་ཆེན་པོ་དང་ལྡན་པས་་
བཀའ་དྲིན་གྱིས་རྗེས་སུ་བཟུང་སྟེ། རྡོ་རྗེ་འཆང་ནས་རྩ་བའི་བླ་མའི་བར་དུ་་་་
ཞལ་ནས་སྙན་ཁུང་དུ་བརྒྱུད་དེ་སེམས་ཀྱི་དཀྱིལ་དུ་བཞག་པའི་ཐུགས་ཀྱི་སྙིང་
ཁུར་གྱུར་པའི་གསང་བའི་མན་ངག་ཟབ་མོ་རྣམས་རང་ལ་བྱིན་ནས་དམ་ཚིག་
གཅིག་ཏུ་འདྲེས་པར་གྱུར་པ་ན། སླར་ཡང་གསང་བར་བྱ་བའི་མཚམས་ལས་་་
འདས་ནས། ལྟ་བ་ཟབ་མོ། སྤྱོད་པ་བརླང་པོ། ཡི་དམ་ལྷ་ཡི་མཚན་དང་སྔགས།
གྲུབ་པའི་རྟགས་མཚན་རྣམས་ཏེ་གསང་བཞི། སྒྲུབ་པའི་གནས་དུས་གྲོགས་དང་
རྫས་ཏེ། བར་གསང་བཞི། གསང་འོས་གཉེར་གཏད་གཉིས་ཏེ་གསང་བ་བཅུ་་་
སོགས་གསང་བར་བྱ་བའི་དོན་རྣམས་སྣོད་མ་ཡིན་པ་རྣམས་ལ་འཆོལ་བར་སྨྲ་
བ་ལ་སོགས་རྡོ་རྗེ་ཐུགས་ཀྱི་དམ་ཚིག་ཉམས་པས། ཚེ་འདི་དང་ཕྱི་མར་སེམས་
སྨྱོ་འབོག་ཏུ་འགྱུར་ཞིང་། ཐུགས་ཀྱི་བྱིན་རླབས་དང་དངོས་གྲུབ་མི་འཐོབ་པར།
210

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ཐུགས་རྡོ་རྗེའི་རིགས་དང་སྐལ་བ་ཆད་པར་འགྱུར་རོ། །དེ་ལྟ་བུའི་ཉམས་་་་་་
ཆགས་རྣམས་ལ་སྙིང་ནས་འགྱོད་པས་མཐོལ་ཞིང་བསྡམས་པས་བཤགས་པར་
བྱའོ། །
གཉིས་པ་ཡན་ལག་གི་ཉམས་ཆགས་བཤགས་པ་ནི། འཁོར་བ་དང་མྱང་་
འདས། བདག་དང་ལྷ། གཙང་བ་དང་རྨེ་བ། སྤང་བྱ་དང་གཉེན་པོའི་ཆོས་་་་་”
རྣམས་དག་མཉམ་ཆོས་ཉིད་གཅིག་གི་རང་བཞིན་དུ་མ་རྟོགས་པའི་དབང་གིས་
ཡན་ལག་གི་དམ་ཚིག་རྟོགས་བྱ་ལྟ་བའི་དམ་ཚིག་ལྔ། བསྒོམ་བྱ་སྒྲུབ་པའི་དམ་
ཚིག་ལྔ། སྤྱད་བྱ་སྤྱོད་པའི་དམ་ཚིག་བཅོ་ལྔ་སྟེ་ཉི་ཤུ་རྩ་ལྔ་པོ་རྣམ་པར་ཉམས་་
ཤིང་འདས་པ་ཐམས་ཅད་མཐོལ་ཞིང་བཤགས་པར་བྱ་བའོ། །མདོར་ན་ལུས་ཀྱི་
སྒོ་ནས་བསྲུང་བར་བྱ་བ་སྲོག་གཅོད་མ་བྱིན་ལེན་དང་ལོག་པར་གཡེམས་པ་་་་་་
སོགས་སྤང་བྱ་ལས་འདས་པ། བླ་མ་མཆེད་ལྕམ་ལ་གུས་པས་བཀུར་སྟི་རིམ་གྲོ་
མ་བགྱིས་པ་སོགས་སྒྲུབ་བྱ་ལས་འདས་པས་སྐུ་ཡི་དམ་ཚིག་ལས་ཉམས་པ་དང་།
ངག་གི་སྒོ་ནས་རྫུན་ཕྲ་མ་ཚིག་རྩུབ་ངག་འཆལ་སོགས་སྤང་བྱ་ལས་འདས་པ།
བླ་མ་མཆེད་ལྕམ་ལ་བསྔགས་པ་བརྗོད་པ་ཁ་ཏོན་བཟླས་བརྗོད་སོགས་ངག་གི་
སྒྲུབ་བྱ་ལས་འདས་པས་གསུང་གི་དམ་ཚིག་ཉམས་པ་དང༌། ཡིད་ཀྱི་སྒོ་ནས་་་་
བརྣབ་སེམས་
བ་སེམས་གནོད་སེམས་ལོག་ལྟ་སོགས་སྤང་བྱ་ལས་འདས་པ། བླ་མ་དང་་་
མཆེད་ལྕམ་ལ་དག་སྣང་དང་མོས་གུས་སེམས་ཅན་ལ་བྱམས་དང་སྙིང་རྗེ་་
སོགས་སྒྲུབ་བྱ་ལས་འདས་པའི་སྐུ་གསུང་ཐུགས་ཀྱི་དམ་ཚིག་ཉམས་པ
ཕྱོགས་མཐུན་གྱི་ཉེས་ལྟུང་ཐམས་ཅད་མཐོལ་ཞིང་བཤགས་པར་བགྱིའོ། །ཞེས་
གསུངས་ཏེ་རྩ་བ་ཡན་ལག་གི་དམ་ཚིག་རྣམས་ཉེ་བར་བསྡུས་ནས་དེ་དག་དང་
འགལ་བའི་ཉམས་ཆགས་བཤགས་པའི་སྒོ་ནས་རྒྱུད་གསུང་བ་ལ་རྗེས་སུ་ཡི་་་་་
211

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བ.n.....
རངས་པར་མཛད་པའོ། །དེ་ནས་འཁོར་ཕལ་པ་རྣམས་ཀྱིས་ཀྱང་སྤྱི་བཤགས་་་
འདི་ལྟར་གསུངས་ཏེ། བྱིན་རླབས་ཀྱི་རྩ་བ་བླ་མ་སྟེ་སྔགས་ཀྱི་སྒོར་ཞུགས་པའི་
རྣལ་འབྱོར་ཕོ་མོ་རྣམས་ཀྱིས་རྗེ་དཔོན་རྒྱལ་པོ་ལྟར་བཀུར་པའི་གནས་སུ་གྱུར་
ཅིང་བརྒྱུད་པ་ལ་དམ་ཚིག་གི་སེལ་མ་ཞུགས་པས་རིགས་ཀྱིས་བཙུན་པ་བླ་མ་རྡོ་
རྗེ་སློབ་དཔོན་རྣམས་ཀྱི་སྤྱན་ལམ་དུ། ཆོས་ཀྱི་སྐུ་དྲིན་ཞུ་ཞིང་གསོ་བའི་རྟེན་་་་་
མཎྜལ་དང་མེ་ཏོག་ཚོགས་དང་ཟང་ཟིང་གི་མཉེས་པའི་ཡོ་བྱད་ཀྱི་འབྱོར་བའི་
རྒྱུ་ཚོགས་ཆུང་ཞིང་ངན་པར་གྱུར་པ་ཐམས་ཅད་མཐོལ་ལོ་བཤགས་སོ། །དངོས་
གྲུབ་ཀྱི་རྩ་བ་ཡི་དམ་སྟེ། མོས་པའི་ལྷ་དང་བབས་པའི་ལྷ་དང་ལྷག་པའི་ལྷ་ཞེས་
གྲགས་པའི་ཡི་དམ་ཞི་ཁྲོའི་ལྷ་ཚོགས་རྣམས་ཀྱི་སྤྱན་ལམ་དུ། ལྷ་ལ་རང་རྒྱུད་དུ་
བལྟས་པའི་དབང་གིས་མཆོག་དམན་དང་ཁྱད་པར་དུ་བཟུང་ནས་མངོན་པར་
རྟོགས་པའི་རིམ་པ་འགའ་ཞིག་སྤོང་ཞིང་འགའ་ཞིག་ལེན་པར་བགྱིས་ཏེ་དམ་་
བཅའ་མི་བརྟན་པའི་ཉམས་པ་ཐམས་ཅད་མཐོལ་ཞིང་བཤགས་སོ། །ཕྲིན་ལས་
ཀྱི་རྩ་བ་མཁའ་འགྲོ་དང་ཆོས་སྐྱོང་སྟེ། སྤྱིར་རྡོ་རྗེ་མཁའ་འགྲོ་བླ་མ། ཡེ་ཤེས་་་་་
མཁའ་འགྲོ་ལོངས་སྐུ། ལས་ཀྱི་མཁའ་འགྲོ་སྤྲུལ་སྐུ། དམ་ཚིག་མཁའ་འགྲོ་རིག་་
འཛིན་ཕོ་མོ། ཤ་ཟ་མཁའ་འགྲོ་གནས་ཡུལ་དུར་ཁྲོད་ཀྱི་ཞིང་སྐྱོང་སྲུང་མ་་་་་
རྣམས་ལ་མཁའ་འགྲོ་སྡེ་ལྔར་གྲགས་པ་ལྟར་ན་བླ་མ་སྔོན་དུ་སོང་བས་ལྷག་མ་་
མཁའ་འགྲོ་སྡེ་བཞི་པོ་རྣམས་སོ། །ཡང་ན་རིགས་ལྔ་ཡེ་ཤེས་ཀྱི་མཁའ་འགྲོའི་་་་་
འཁོར་དུ་གཏོགས་པའི་འཇིག་འདས་ཇི་ལྟར་རིགས་པའི་ཚུལ་ཅན། དམ་ཚིག་
མཁའ་འགྲོ། འཇིག་རྟེན་མཁའ་འགྲོ། ཤ་ཟ་མཁའ་འགྲོ། སྣ་ཚོགས་མཁའ་འགྲོ་་
སྟེ་སྡེ་བཞི་པོ་རྣམས་ཀྱི་སྤྱན་ལམ་དུ། དཀྱིལ་འཁོར་གཉེན་པོའི་སྒོར་སྤྱི་དང་བྱེ་
བྲག་གི་དམ་ཚིག་ཁས་བླངས་ཤིང་དམ་བཅས
བཅས་པ་ལས་ཉམས་ཤིང་ཚུལ་བཞིན་་
212

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
མ་བགྱིས་པ་ཐམས་ཅད་མཐོལ་ཞིང་བཤགས་སོ། །ཕོ་མོ་མ་ནིང་གི་རྒྱུད་གསུམ་
དུ་གཏོགས་པའི་ཆོས་སྐྱོང་སྲུང་མ་རྣམས་ཀྱི་སྤྱན་ལམ་དུ། བར་ཆད་སེལ་ཞིང་་
བསྟན་པ་སྲུང་བའི་ཆེད་དུ། ཕྱི་ནང་གི་གཏོར་མ་ནར་མར་མི་གཏོང་བར་ལོ་་་
དང་ཟླ་བ་ལ་འགྱངས་པར་གྱུར་པ་མཐོལ་ཞིང་བཤགས་སོ། །སྔར་དང་ད་ལྟ་ཕྱི་
མའི་དུས་གསུམ་དུ་ལུས་སེམས་བསྐྱེད་ཅིང་འཇིག་རྟེན་སྟོན་པའི་ཕ་་དྲིན་་་་
ཅན་རྣམས་ཀྱི་སྤྱན་ལམ་དུ། ཚུར་ལ་དྲིན་གྱིས་བསྐྱངས་པའི་ལན་དུ་ཕར་ལ་དྲིན་
ལན་ཆོས་ཀྱིས་མ་ལོན་ཏེ་དྲིན་མ་འཁོར་བའི་ཉེས་པ་ཐམས་ཅད་མཐོལ་ལོ་ལོ་་་་་་
བཤགས་སོ། །ཆོས་རྡོ་རྗེའི་ཐེག་པའི་སྒོར་ཞུགས་པའི་མཆེད་སྤྱི་དང་བླ་མ་དང་
དཀྱིལ་འཁོར་གཅིག་པའི་ལྕམ་དྲལ་ཉེ་བ་རྣམས་ཀྱི་སྤྱན་ལམ་དུ། དམ་ཚིག་གི་་
བརྩེ་གདུང་ཆུང་བས་ཕན་གྲོགས་དང་སྲི་ཞུ་ཆུང་བ་མཐོལ་ལོ་བཤགས་སོ། །ལྷ་
དང་དམྱལ་བ་ལ་སོགས་འགྲོ་བ་དྲུག་གི་སེམས་ཅན་རྣམས་ཀྱི་སྤྱན་ལམ་དུ།
སྙིང་རྗེ་དང་ཕན་སེམས་ཆུང་བས་ཆོས་དང་ཟང་ཟིང་གིས་ཕན་མ་ཐོག་པ་་་་་
ཐམས་ཅད་མཐོལ་ལོ་བཤགས་སོ། །མདོར་ན་ངེས་འབྱུང་གི་བསམ་པས་ལྷག་་་
པའི་ཚུལ་ཁྲིམས་བླངས་ཏེ་རང་རྒྱུད་སྡིག་པ་མི་དགེ་བའི་ཆོས་ལས་སོ་སོར་ཐར་
བར་བྱེད་པའི་རིགས་བརྒྱད་པོ་རྣམས་ཀྱི་སྡོམ་པ་དང་འགལ་བའི་ཉེས་ལྟུང་་་་་
རྣམས་དང༌། ཆོས་ཐེག་པ་ཆེན་པོའི་སྒོར་ཞུགས་ནས་བྱང་ཆུབ་སེམས་དཔའ་་་
རྣམས་ཀྱི་བསླབ་པའི་གཞིར་གྱུར་པ་སྡོམ་སྡུད་དོན་བྱེད་ཀྱི་ཚུལ་ཁྲིམས་གསུམ་་
དང་འགལ་བའི་ལྟུང་བ་རྣམས་དང་། རྡོ་རྗེ་ཐེག་པའི་སྒོར་ཞུགས་པའི་རིག་པ་
འཛིན་པ་རྣམས་ཀྱི་བསྲུང་བར་བྱ་བ་སྔགས་ཀྱི་དམ་ཚིག་སོགས་བཅས་པ་དང་
རང་བཞིན་གྱི་ཁ་ན་མ་ཐོ་བའི་ཉེས་ལྟུང་དུ་གྱུར་པ་ཅི་མཆིས་ཐམས་ཅད་མཐོལ་
ཞིང་བཤགས་སོ། །ཇི་ལྟར་ན་ཉེས་དམིགས་དྲན་པས་གནོང་འགྱོད་དྲག་པོས་་་
213

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
0000000
རང་རྒྱུད་ཀྱི་ཉེས་པ་སུན་ཕྱུང་སྟེ་མི་འཆབ་པར་དག་ལ་བརྗོད་དོ། །གཞན་གྱིས་
ཕྱིར་བཅོས་པར་བསྐུལ་བ་སོགས་ལ་གཡོ་སྒྱུའི་སྒོ་ནས་ཉེས་པ་མི་སྦེད་པར་ཉེས་
པ་ཅན་ཏུ་ཁས་ལེན་ཏེ། སླན་ཆད་དེ་ད་ཕྱིན་ཆད་སྲོག་ལ་བབས་ཀྱང་བྱ་བ་ངན་
པའི་སྡིག་རྒྱུན་གཅོད་ཅིང་སྤོང་བའི་སེམས་ཀྱིས་སྡོམ་པར་བགྱིད་དོ། །གཞན་་་
ཡང་སྐྱེ་བ་ཐོག་མ་མེད་ནས་ད་ལྟའི་བར་དུ་དུས་གསུམ་སྟེ་སྔར་འདས་པའི་དུས་
སུ་ལུས་ངག་གིས་བྱས་ཤིང་སེམས་ཀྱིས་བསགས་པར་གྱུར་པ་དང་། ད་ལྟའི་་་་་
དུས་སུ་བྱེད་ཅིང་གསོག་བཞིན་པ་དང་། མ་འོངས་པའི་དུས་ན་བྱེད་འགྱུར་གྱི་
ལས་སེམས་ཀྱིས་བསགས་ཤིང་ཡོད་པའི་སྡིག་པ་དང་སྒྲིབ་པའི་ཚོགས་ཐམས་་་
ཅད་དེ་བཞིན་དུ་མཐོལ་ཞིང་བཤགས་ན། བདག་གི་རྒྱུད་ཚངས་པར་བཤགས་
ཡུལ་དམ་པ་ཁྱེད་རྣམས་ཀྱིས་བཟུང་བར་མཛད་དུ་གསོལ། དེ་ལྟར་བཟུང་ནས་
དངོས་གྲུབ་ཀྱི་སྣོད་དུ་དགོངས་སྟེ་འགྱུར་མེད་རྟག་པའི་སྐུ། འགགས་མེད་རྡོ་་་
རྗེའི་གསུང་། འཁྲུལ་མེད་བདེ་ཆེན་གྱི་ཐུགས་ལ་སོགས་པ་ཕྱག་རྒྱ་ཆེན་པོ་མཆོག་
གི་དངོས་གྲུབ་དང་། མཁའ་སྤྱོད་རལ་གྲི་རིལ་བུ་སོགས། ཐུན་མོང་གི་དངོས་་་་་
གྲུབ་རྣམས་དུས་ཕྱི་མར་སྡོད་མི་འཚལ་བར་ད་ལྟ་ཉིད་དུ་བསྩལ་བར་མཛད་དུ་
གསོལ། །ཞེས་གསུངས་ནས་འཁོར་རྣམས་རྗེས་སུ་ཡི་རངས་པར་གྱུར་ཏོ། །དེ་་་་
ལྟར་ན་མདོ་དགོངས་པ་འདུས་པ་ནས་བཤད་པའི་རྩ་བ་དང་ཡན་ལག་གི་དམ་
ཚིག་ཉི་ཤུ་རྩ་བརྒྱད་དང་། རྒྱུད་སྒྱུ་འཕྲུལ་དྲྭ་བ་ནས་བཤད་པའི་རྩ་བ་ལྔ་དང་་
ཡན་ལག་བཅུ། སེམས་ཕྱོགས་རྫོགས་པ་ཆེན་པོའི་ལུགས་ཀྱི་རྩ་བ་སྐུ་གསུང་་་་་་
ཐུགས་ཀྱི་དམ་ཚིག་གསུམ་ལ་ཉེར་བདུན་དུ་དབྱེ་བ་དང་ཡན་ལག་ཉེར་ལྔར་་་་་
བཤད་པ་རྣམས་ཀྱི་དོན་ཡང་དག་པར་བསྡུས་ཏེ་བཤད་པའི་སྐུ་གསུང་ཐུགས་་
ལ་བཤགས་པའི་ལེའུའི་འབྲུ་མནན་ཏེ་ཚིག་གི་དོན་བཤད་ཟིན་ཏོ། །།
214

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
སྨྲས་པ། ཆོས་རྣམས་ཀུན་གྱི་རང་བཞིན་གཉུགས་མའི་སེམས། །གདོད་་་་་
ནས་རྣམ་དག་རྒྱལ་བའི་དཀྱིལ་འཁོར་དུ། །ཡེ་ནས་ལྷུན་གྲུབ་ཆེན་པོར་བཞུགས་
པ་ཉིད། །ལམ་དུ་བྱེད་པའི་རྡོ་རྗེའི་ཐེག་པ་སྟེ།
།དབང་དོན་ལྟ་བའི་ཡེ་ཤེས་རིམ་
གཉིས་ཀྱི། །བསྒོམ་པས་བསྐྱངས་ཤིང་ཉེ་རྒྱུས་འཚམས་སྦྱར་ནས། །གྲུབ་གཉིས་་
འབྲས་བུའི་རང་བཞིན་མངོན་བྱེད་པའི། །གཞི་འཛིན་སྲོག་རྩ་དམ་ཚིག་ཡིན་་་
པར་གསུངས། །དེ་ཕྱིར་ཉམས་མེད་མིག་གི་འབྲས་བཞིན་བསྲུང་། །ཉམས་ན་་་་་
ཕྱིར་བཅོས་རིན་ཆེན་བུམ་པ་བཟང༌། །ཞོམ་པ་འཆོས་ལྟར་གཉེན་པོའི་ཐབས་་
ཆེ་བས། །གསོ་བར་སླ་ཕྱིར་སྟོབས་བཞིས་བཤགས་པར་མཛོད། །འདིར་འབད་་
དགེ་བས་བདག་ཅག་མཆེད་དང་ལྕམ། །གསང་བའི་ཐེག་པར་ཞུགས་སོ་ཅོག་་་
རྣམས་ཀྱི། །ཉམས་ཆགས་ཉེས་ལྟུང་དྲི་མ་ཀུན་དག་ནས། །ཟུང་འཇུག་རྡོ་རྗེའི་ས་
མཆོག་འགྲུབ་པར་ཤོག །ཅེས་སྐུ་གསུང་ཐུགས་ཀྱི་རྒྱུན་བཤགས་སུ་འཁྱེར་བདེ་
བའི་ཚིག་དོན་གྱི་ཟིན་བྲིས་ཉུང་ངུར་དྲིལ་བ་འདི་ནི་དགེ་ཚུལ་འཇིགས་མེད་་་་
ཆོས་དར་གྱིས་ལྷ་རྫས་དང་ཡི་གེ་བརྒྱ་པ་འབུམ་ཐེར་སྒྲུབ་པའི་དབྱར་དམ་་་་་་་
བཅས་ནན་ཏན་གྱིས་བསྐུལ་བའི་ངོ་མི་ལྡོག་ཙམ་དུ། རྡོ་རྗེའི་ཐེག་པ་ལ་མོས་་་་
པས་སློབ་པ་པདྨ་བཛྲ་པས་དཔལ་གྱི་སེངྒེ་རིའི་ཆོས་གྲྭར་བྲིས་པས་རང་གཞན་
རྣམས་ཀྱི་དམ་ཚིག་རྣམ་པར་དག་པའི་རྒྱུར་གྱུར་ཅིག། །།དགེའོ། །དགེའོ། །དགེའོ༎
35 41 གཏམ
215

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།